**Na Tréimhsí Foghlama sa Ghaeltacht**

**Moladh**

**Na Siollabais**

**Curtha in Oiriúint do Chúrsaí Ar Líne (COVID-19, 2020/2021)**

**Ba chóir an doiciméad seo a léamh le *Na Siollabais Oifigiúla do na Tréimhsí Foghlama sa Ghaeltacht do Mhic Léinn Oideachais, 18 Eanáir, 2019***

**Aidhm:** Deis a thabhairt do mhic léinn oideachais sna hInstitiúidí Oideachais, Tréimhsí Foghlama sa Ghaeltacht a cuireadh siar mar gheall ar COVID-19 agus Tréimhsí Foghlama atá le déanamh sa bhliain acadúil seo, a chríochnú sa bhliain acadúil seo, 2020/2021.

**1. Réamhrá:**

**1.1 Réasúnaíocht:** Mar gheall ar COVID-19 agus mar gheall nach mbeidh mic léinn in ann dul go dtí an Ghaeltacht chun na Tréimhsí Foghlama sa Ghaeltacht a chomhlíonadh ar an mbealach traidisiúnta, moltar socrú malartach sealadach a dhéanamh don bhliain acadúil 2020/2021 amháin. Tabharfaidh an moladh sin deis do mhic léinn oideachais Tréimhsí Foghlama sa Ghaeltacht a chríochnú trí fhreastal ar chúrsaí ar líne sa bhliain reatha acadúil. Tá gach iarracht déanta socrú malartach a mholadh a bheidh chomh hindéanta agus is féidir agus chomh fiúntach agus is féidir do na mic léinn sna cúinsí eisceachtúla ina bhfuilimid.

**1.2 Seisiúin ar líne:** Cóimheas 25:1 ar a mhéid a bheidh ann do gach seisiún. Tosóidh agus críochnóidh na seisiúin ag na hamanna a leagfaidh an Coláiste Gaeltachta síos. Moltar na seisiúin a bheith chomh hidirghníomhach agus is féidir, agus chuige sin, moltar úsáid a bhaint as seomraí ar leithligh. Aon chumarsáid idir na mic léinn, tarlóidh sí mar chuid fhoirmiúil den seisiún. Caithfidh an ceamara a bheith ar siúl ag gach mac léinn a bheidh ag freastal ar sheisiún. Glaofar an rolla ag gach seisiún. Beidh sos 15 nóiméad idir na seisiúin.

**1.3 Oiriúnú na Siollabas:** Caithfear na Siollabais do na Tréimhsí Foghlama sa Ghaeltacht a chur in oiriúint do chúrsaí ar líne. Caithfidh torthaí foghlama na siollabas oiriúnaithe a bheith chomh dílis agus is féidir do thorthaí foghlama na Siollabas Oifigiúil. Beifear in ann go leor gnéithe de na Siollabais a bhaineann le múineadh / foghlama teanga a chlúdach ar líne.

**1.4 Gnéithe Cultúrtha agus teagmháil le muintir na háite:** Beidh gnéithe eile de na Siollabais nach mbeifear in ann a chlúdach, gnéithe a dhéantar de ghnáth i seisiúin na hiarnóna agus na hoíche, mar shampla, spórt, céilithe, amhránaíocht na mac léinn, drámaíocht ar stáitse, turais agus araile. Caithfear, áfach, deiseanna a thabhairt do na mic léinn saol cultúrtha agus saol comhaimseartha na Gaeltachta a bhlaiseadh. Moltar é sin a dhéanamh trí dheiseanna foirmiúla i seisiúin na hiarnóna a thabhairt do na mic léinn teagmháil dhíreach idirghníomhach thaitneamhach a dhéanamh le muintir na Gaeltachta ar líne – baill ó theaghlaigh, daoine óga, scéalaithe, ceoltóirí, damhsóirí, ionadaithe ón bpobal agus araile. Eagróidh na Coláistí Gaeltachta na seisiúin sin agus déanfaidh siad éascaíocht orthu. Tabharfaidh na Coláistí Gaeltachta cuireadh do na daoine a labhróidh leis na mic léinn agus a fhreagróidh ceisteanna uathu. D’fhéadfadh dreas ceoil, dreas damhsa, insint scéil a bheith mar chuid de sheisiún. Ba chóir go dtiocfadh an chuid is mó de na daoine sin a dtabharfar cuireadh dóibh, ó na teaghlaigh a choinníonn mic léinn de ghnáth. Déanfaidh teagascóirí gairmiúla ó na Coláistí Gaeltachta bainisteoireacht ar na seisiúin sin ó thús deireadh, ní bheidh an cóimheas d’aon cheann de na seisiúin sin níos mó ná 25:1 (i.e. 25 mhac léinn, teagascóir amháin agus an duine / na daoine a bhíonn in éineacht leis an teagascóir). Déanfaidh mic léinn pé ullmhúchán is gá a dhéanamh do na seisiúin, mar shampla, ceisteanna a chumadh le cur ar na haíonna a bheidh i láthair, ach na mic léinn a bheith ar an eolas roimh ré go bhfuil an t-ullmhúchán sin le déanamh acu.

**1.5 Eispéireas Foghlama agus Folláine na Mac Léinn:** Caithfear eispéireas foghlama agus folláine na mac léinn a chur san áireamh chomh maith. Ní féidir iarraidh ar mhic léinn suí os comhair scáileáin ar feadh 35 huaire an chloig sa tseachtain (líon na n-uaireanta teagmhála atá leagtha síos sna Rialacháin) chun freastal ar ranganna ar líne. Moltar líon na n-uaireanta do na mic léinn a laghdú go 27.5 in aghaidh na seachtaine. Moltar na cúrsaí a thabhairt thar chúig lá sa tseachtain (Luan go hAoine) le seisiúin ar maidin, seisiúin iarnóna gach dara hiarnóin, staidéar pearsanta ar na tascanna gach dara hiarnóin, gan aon seisiúin oíche, gan aon rud ag an deireadh seachtaine.

**1.6 Pas / Teip sa Tréimhse Foghlama:** “Pas / Teip” a bheidh i gceist. Má bhíonn tinreamh sásúil ag an mac léinn, má ghlacann an mac léinn páirt sna ranganna agus má bhíonn an Institiúid Oideachais sásta go bhfuil na Tascanna atá le déanamh ag an mac léinn déanta go sásúil, gheobhaidh an mac léinn ‘Pas’. Mura mbíonn na nithe sin sásúil, beidh an mac léinn neamhchríochnaithe sa Tréimhse Foghlama sa Ghaeltacht agus beidh ar an mac léinn tabhairt fúithi arís. Is faoi gach Institiúid ar leith a bheidh sé measúnú / grádú a dhéanamh ar na Tréimhsí Foghlama sa Ghaeltacht de réir mar a oireann don Institiúid aonair, maidir le grádú / céatadán is féidir a bhronnadh ar thinreamh, ar rannpháirtíocht, ar chomhlánú na dtascanna le linn na dTréimhsí Foghlama sa Ghaeltacht nó maidir le céatadán ar leith a bhronnadh ar an scrúdú cainte. Mar ba chóir a dhéanamh gach bliain, cuirfidh an Coláiste Gaeltachta ‘Tuairisc Ghinearálta ar an gCúrsa’ agus ‘Tuairisc ar Mhac Léinn Aonair’ ar fáil don Institiúid Oideachais.

**1.7 Tréimhsí Foghlama a chríochnú:** Maidir le mic léinn sa bhliain dheireanach dá gcúrsa agus a bhfuil dhá Thréimhse Fhoghlama (ceithre seachtaine) sa Ghaeltacht fós le déanamh acu, tabharfaidh an moladh deis dóibh na Tréimhsí Foghlama sin sa Ghaeltacht a chríochnú roimh laethanta saoire an tsamhraidh trí chúrsa trí seachtaine a dhéanamh ar líne in ionad cúrsa ceithre seachtaine.

**1.8 Socrú Sealadach:** Is socrú sealadach é seo, don bhliain seo amháin. Níl an socrú malartach atá á mholadh idéalach agus ní bheidh sé chomh maith leis an gceann a bhfuil taithí againn air.

**2. Oiriúnú na Siollabas do na Tréimhsí Foghlama sa Ghaeltacht**

**2.1 An Chéad Tréimhse Foghlama**

Seisiúin na Maidine: Ranganna Teanga – mar atá siad sna Siollabais Oifigiúla. Na Tascanna le clúdach ag na teagascóirí ag Seisiúin na Maidine.

Tascanna

Tasc 1: Díospóireacht (Siollabais Oifigiúla, lgh. 24-26; oiriúnú – seomraí ar leithligh, obair bheirte /cheathrair).

Tasc 2: Áiseanna agus Acmhainn do Mhúineadh na Gaeilge (Siollabais Oifigiúla, lgh. 36 – 37; oiriúnú – ceacht Gaeilge bunaithe ar cheann amháin díobh seo a chumann an mac léinn: rann, amhrán, dán, cluiche teanga, scéal, dráma/sceitse, gníomh-amhrán, agallamh beirte nó lúibín. Féach teimpléad do cheacht in Aguisín 2, lgh. 72-73 de na Siollabais Oifigiúla, le fáil roimh an gcúrsa ag na mic léinn ó na hInstitiúidí Oideachais.)

Seisiúin na hIarnóna: Gach dara hiarnóin: Oiriúnú: É seo a leanas amháin (le heagrú ag na Coláistí Gaeltachta) - Teagmháil dhíreach idirghníomhach le muintir na Gaeltachta ar líne - teaghlaigh, mná tí, déagóirí, amhránaithe, scéalaithe, ceoltóirí, damhsóirí, scríbhneoirí, ionadaithe ó ghrúpaí pobail, oifigigh phleanála teanga, baill ó chompántais dhrámaíochta agus araile.

Staidéar Pearsanta: Gach dara hiarnóin.

**2.2 An Dara Tréimhse**

Seisiúin na Maidine: Ranganna Teanga – mar atá siad sna Siollabais Oifigiúla. Na Tascanna le clúdach ag na teagascóirí ag Seisiúin na Maidine chomh maith.

Tascanna

Tasc 1: Agallamh agus Cur i Láthair (Siollabais Oifigiúla, lgh. 50-53; oiriúnú – cuntas 400 focal a scríobh bunaithe ar chur i láthair ar líne ó dhuine de mhuintir na háite agus cur i láthair ó bhéal ag na mic léinn i seomraí ar leithligh i Seisiúin na Maidine).

Tasc 2: Léirmheas ar Chluiche Boird agus Léirmheas ar Chluiche Clóis (Siollabais Oifigiúla, lgh. 62-63; oiriúnú - Léirmheas ar Chluiche Boird nó Léirmheas ar Chluiche Clóis. Féach teimpléad do léirmheas in Aguisín 3, lch. 74 de na Siollabais Oifigiúla, le fáil roimh an gcúrsa ag na mic léinn ó na hInstitiúidí Oideachais.)

Seisiúin na hIarnóna: Gach dara hiarnóin: Oiriúnú: É seo a leanas amháin (le heagrú ag na Coláistí Gaeltachta) - Teagmháil dhíreach idirghníomhach le muintir na Gaeltachta ar líne: teaghlaigh, mná tí, déagóirí, amhránaithe, scéalaithe, ceoltóirí, damhsóirí, scríbhneoirí, ionadaithe ó ghrúpaí pobail, oifigigh phleanála teanga, baill ó chompántais dhrámaíochta agus araile.

Staidéar Pearsanta: Gach dara hiarnóin.

**3. Cúrsa Coicíse (an Chéad nó an Dara Tréimhse)**

Seisiúin ón Luan go dtí an Aoine amháin, seisiúin mhaidine gach lá, seisiúin iarnóna gach dara lá, staidéar pearsanta gach dara hiarnóin, gan aon seisiúin oíche, gan aon rud ag an deireadh seachtaine. Uaireanta teagmhála laghdaithe ó 70 uair an chloig (i.e. 35 x 2) go 55 huaire an chloig (27.5 x 2 - seisiúin, sosanna, staidéar pearsanta san áireamh). Sos 15 nóiméad ar a laghad idir na seisiúin.

Laistigh de na teorainneacha sin, tá solúbthacht ag gach Coláiste Gaeltachta maidir leis an gClár Ama. Seo a leanas Clár Ama samplach:

**Seachtain 1:**

An Luan:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Iarnóin: 2.30 – 3.15; 3.30 – 4.15

An Mháirt:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Staidéar Pearsanta (Tasc 1): 2.30 – 4.15

An Chéadaoin:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Iarnóin: 2.30 – 3.15; 3.30 – 4.15

An Déardaoin:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Staidéar Pearsanta (Tasc 1): 2.30 – 4.15

An Aoine:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Iarnóin: 2.30 – 3.15; 3.30 – 4.15

**Seachtain 2:**

An Luan:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Staidéar Pearsanta (Tasc 2): 2.30 – 4.15

An Mháirt:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Iarnóin: 2.30 – 3.15; 3.30 – 4.15

An Chéadaoin:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Staidéar Pearsanta (Tasc 2): 2.30 – 4.15

An Déardaoin:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Iarnóin: 2.30 – 3.15; 3.30 – 4.15

An Aoine:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Staidéar Pearsanta (Tasc 2): 2.30 – 4.15

**4. Cúrsa Trí Seachtaine (an Chéad agus an 2ú Tréimhse le chéile, in ionad cúrsa ceithre seachtaine)**

Seisiúin ón Luan go dtí an Aoine amháin, seisiúin mhaidine gach lá, seisiúin iarnóna gach dara lá, staidéar pearsanta gach dara hiarnóin, gan aon seisiúin oíche, gan aon rud ag an deireadh seachtaine. Uaireanta teagmhála laghdaithe ó 140 uair an chloig (i.e. 35 x 4) go 82.5 uair an chloig (seisiúin, sosanna, staidéar pearsanta san áireamh). Sos 15 nóiméad ar a laghad idir na seisiúin. Ceithre thasc le déanamh - dhá cheann ón Siollabas don Chéad Tréimhse, dhá cheann ón Siollabas don Dara Tréimhse.

Laistigh de na teorainneacha sin, tá solúbthacht ag gach Coláiste Gaeltachta maidir leis an gClár Ama. Seo a leanas Clár Ama samplach:

**Seachtain 1:**

An Luan:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Iarnóin: 2.30 – 3.15; 3.30 – 4.15

An Mháirt:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Staidéar Pearsanta (Tasc 1): 2.30 – 4.15

An Chéadaoin:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Iarnóin: 2.30 – 3.15; 3.30 – 4.15

An Déardaoin:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Staidéar Pearsanta (Tasc 1): 2.30 – 4.15

An Aoine:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Iarnóin: 2.30 – 3.15; 3.30 – 4.15

**Seachtain 2:**

An Luan:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Staidéar Pearsanta (Tasc 2): 2.30 – 4.15

An Mháirt:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Iarnóin: 2.30 – 3.15; 3.30 – 4.15

An Chéadaoin:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Staidéar Pearsanta (Tasc 2): 2.30 – 4.15

An Déardaoin:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Iarnóin: 2.30 – 3.15; 3.30 – 4.15

An Aoine:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Staidéar Pearsanta (Tasc 2): 2.30 – 4.15

**Seachtain 3:**

An Luan:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Iarnóin: 2.30 – 3.15; 3.30 – 4.15

An Mháirt:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Staidéar Pearsanta (Tasc 3): 2.30 – 4.15

An Chéadaoin:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Iarnóin: 2.30 – 3.15; 3.30 – 4.15

An Déardaoin:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Staidéar Pearsanta (Tasc 4): 2.30 – 4.15

An Aoine:

Maidin: 9.30 - 10.15; 10.30 – 11.15; 11.30 – 12.15; 12.30 – 1.15

Iarnóin: 2.30 – 3.15; 3.30 – 4.15